L'Ajuntament de Sagunt i l'Autoritat Portuària retiren un cetaci sense vida encallat en la costa
27 de maig 2020

![Imagen 1](/media/kl3f0ewu/41maq_cetaceo_varado-1.jpg)![Imagen 2](/media/yy2nskqh/41maq_cetaceo_varado-2.jpg)

![](/media/4zalslij/41c_cetaceo_varado_3.jpg)  
  

El departament de Sanitat de l'Ajuntament de Sagunt ha retirat este matí un cetaci sense vida que havia quedat encallat en una zona de costa pròxima al Grau Vell.

  

Per a l'operació de la retirada de l'exemplar de zífid de Cuvier s'ha comptat amb la col·laboració de l'Autoritat Portuària que ha proporcionat els mitjans, tant aquàtics com terrestres, per a traslladar el cetaci des de la costa fins al moll est del port comercial. Posteriorment, ha sigut hissat amb una grua des de l'aigua fins al camió que ha proporcionat el departament de Sanitat i que ha traslladat el cos a una planta de tractament d'animals morts, segons ha explicat del delegat de Sanitat, Javier Timón.

  

Durant l'operació han estat presents una dotació de la Guàrdia Rural, del Seprona, de la Policia Portuària, de la Guàrdia Civil, de la Policia Nacional, així com el cap del departament de Manteniment de l'Ajuntament de Sagunt i tècnics de la Universitat de València i de la Fundació Oceanogràfic enviats per la Xarxa d’Encallament de la Comunitat Valenciana per a prendre mostres de l'animal.

  

El regidor ha agraït la col·laboració dels diferents cossos i forces de seguretat de l'Estat, així com dels departaments municipals representats per la Guàrdia Rural i el cap de Manteniment, a més de les gestions realitzades per la Regidoria de Sanitat. També ha agraït les tasques realitzades i els mitjans aportats per l'Autoritat Portuària, així com les facilitats proporcionades, perquè tot isquera correctament.

  

![](/media/ajrdqu4f/41c_cetaceo_varado_4.jpg)  
  

​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-i-l-autoritat-portuaria-retiren-un-cetaci-sense-vida-encallat-en-la-costa/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-i-l-autoritat-portuaria-retiren-un-cetaci-sense-vida-encallat-en-la-costa/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-i-l-autoritat-portuaria-retiren-un-cetaci-sense-vida-encallat-en-la-costa/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-i-l-autoritat-portuaria-retiren-un-cetaci-sense-vida-encallat-en-la-costa/)